Diari Oficial de la Generalitat Valenciana


Sumari del DOGV 4060, del 08-08-2001 (2001/6994)

RESOLUCIÓ de 12 de juny de 2001, del director general d'Urbanisme i Ordenació Territorial per la qual s'esmenen la deficiències de l'Acord de la Comissió Territorial d'Urbanisme de València, de 16 de novembre de 2000, i en conseqüència s'aprova definitivament la modificació núm. 8, Reserva dotacional, carrer Coladors, del Pla General d'Aldaia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6994


Data del document
:   12-06-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Aldaia
    * pla d'urbanisme

RESOLUCIÓ de 12 de juny de 2001, del director general d'Urbanisme i Ordenació Territorial per la qual s'esmenen la deficiències de l'Acord de la Comissió Territorial d'Urbanisme de València, de 16 de novembre de 2000, i en conseqüència s'aprova definitivament la modificació núm. 8, Reserva dotacional, carrer Coladors, del Pla General d'Aldaia. [2001/6994]
  
Havent esmenat les deficiències a què es refereix l'acord de la Comissió Territorial d'Urbanisme, de 16 de novembre de 2000, que afecta la modificació núm. 8, Reserva dotacional, carrer Coladors, del Pla General d'Aldaia, i de conformitat amb el que ordena la Resolució del director general d'Urbanisme i Ordenació Territorial, de 12 de juny de 2001, per la qual es declara definitivament aprovada aquesta modificació, es procedeix a la publicació del citat acord:
  
«La Comissió Territorial d'Urbanisme de València, en sessió realitzada el dia 16 de novembre de 2000, va adoptar el següent acord:
  
Vist l'expedient tramés per l'Ajuntament d'Aldaia que fa referència a la modificació núm. 8 del Pla General d'Ordenació Urbana per a reserva de sòl dotacional en el centre urbà en els carrers de l'Església i Coladors, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en sessió extraordinària realitzada el dia 27 de maig de 1999. Després del pertinent període d'exposició pública, en el qual es van presentar al·legacions, va ser aprovat provisionalment pel mateix òrgan el 25 de juliol de 2000.
  
Segon
  
El projecte consta de memòria informativa i justificativa, plànols d'informació i ordenació i annex d'observança de les cartografies temàtiques.
  
Tercer
  
L'objecte de la modificació és establir la reserva de sòl necessària per a destinar a la xarxa primària de reserves de sòl dotacional dues parcel·les de sòl urbà amb ús residencial en l'actualitat.
  
Atenent a la classificació de dotacions de l'article 30 del Decret 21/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana les dotacions es destinaran a l'ús administratiu institucional (AD).
  
La modificació es justifica en la voluntat de reforçar el paper de centre urbà de la plaça de la Constitució i el seu entorn, per a la qual cosa es considera que resulta favorable un major nivell de concentració de dotacions de caràcter institucional i cultural.
  
Recentment s'ha iniciat un expedient per a modificar l'ús global del sector PP-1, de terciari a residencial; es considera que aqueix previsible augment de població resident en l'entorn aconsella un increment de dotacions públiques per a equipament comunitari. Simultàniament s'ha iniciat un altre expedient que projecta l'ampliació en l'entorn del «atzucac» annex al carrer Pablo Iglesias de la reserva dotacional per a ús educatiu cultural prevista en el PGOU vigent sobre l'edifici de l'antic Ajuntament.
  
Segons s'indica en la memòria del projecte, en la zona indicada no hi ha sòl edificable vacant que puga aprofitar-se per al fi que es pretén. No obstant això, hi ha dues edificacions síties en el carrer de l'Església, 2 (segle XVI) i carrer Coladors,16 (segle XVIII), que estan protegides pel catàleg del PGOU pel seu interés arquitectònic, i que no han sigut objecte de rehabilitació, que poden destinar-se a albergar funcions administratiu institucionals després de les obres de restauració necessàries, obres que a causa de l'antiguitat i estat dels edificis són considerades com una dificultat afegida perquè la iniciativa privada les escometa. D'altra banda, ambdues parcel·les ocupen posicions privilegiades en la trama urbana: una en la intersecció dels dos carrers principals del municipi i l'altra en un cantó entre un carrer principal i un futur carrer de connexió amb el centre urbà.
  
Ambdues edificacions tenen un nivell de protecció denominat en el catàleg com a ambiental tipològic, i s'admet la rehabilitació amb reforma en l'interior, i s'ha de mantenir l'organització espacial interior i l'aspecte exterior. Per a qualsevol intervenció en aquestes edificacions serà preceptiu l'informe de la Direcció General de Patrimoni de la Conselleria de Cultura, Educació i Ciència.
  
Les parcel·les afectades tenen les següents superfícies que es destinen a l'ús dotacional administratiu institucional:
  
- c/Coladors, 16: 417 m2 de sòl (ref. cadastral 8617608)
  
- c/de l'Església, 2: 226 m2 de sòl (ref. cadastral 8316511)
  
Quart
  
Durant la tramitació de l'expedient s'ha sol·licitat informe de la Unitat de Patrimoni dels Serveis Territorials de la Conselleria de Cultura, Educació i Ciència amb data 30 d'octubre de 2000.
  
Cinqué
  
Aldaia té Pla General d'Ordenació Urbana aprovat definitivament per la Comissió Territorial d'Urbanisme el 5 de gener de 1990.
  
Sisé
  
La Comissió Informativa de la Comissió Territorial d'Urbanisme de València, en sessió celebrada el 9 de novembre de 2000, va emetre un informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/94, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
D'acord amb l'article 99 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística, els ajuntaments podran reservar-se àrees per a legitimar en aquestes l'expropiació de béns immobles, qualsevol que siga la seua classificació o qualificació urbanística en previsió de patrimonis públics de sòl.
  
Tercer
  
Segons l'article 28 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística qualsevol instrument que modifique parcialment les determinacions d'un altre anterior haurà d'adjuntar un document de refosa que reflectisca tant les noves determinacions com les que queden en vigor, a fi de reemplaçar l'antiga documentació.
  
En el cas que ens ocupa, en tots els plànols de planejament vigent i de modificació proposada però especialment en els de modificació proposada, règim urbanístic, és quasi impossible distingir la catalogació o altres dades dels plànols, perquè es tracta de còpies molt borroses en les quals es perden algunes de les trames indicades en els plànols originals del PGOU, per la qual cosa no reflecteixen adequadament ni les noves ni les anteriors determinacions, i fa molt difícil la interpretació d'aquests.
  
Quart
  
No es troben degudament diligenciats els documents del projecte, tant la memòria com els plànols i annex.
  
Cinqué
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística
  
Sisé
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals d'ordenació urbana de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/96, de 16 d'abril, que aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 16 de novembre de 2000, acorda supeditar l'aprovació definitiva de la modificació núm. 8 del Pla General d'Ordenació Urbana per a Reserva de Sòl Dotacional en el centre urbà en els carrers de l'Església i Coladors a la diligenciació del projecte presentat i a la presentació de plànols llegibles, d'acord amb el que indica el punt tercer dels fonaments de dret, sense perjudici del que es poguera indicar en l'informe de la Unitat de Patrimoni dels Serveis Territorials de la Conselleria de Cultura, Educació i Ciència.
  
Una vegada esmenats aquests aspectes per l'Ajuntament d'Aldaia caldrà que aquest ho comunique al president d'aquesta Comissió qui queda facultat a l'empara del Decret 137/1990 de 30 de juliol, del Consell de la Generalitat, perquè ordene la publicació de l'acord d'aprovació definitiva en el Butlletí Oficial sense necessitat d'un nou acord d'aquesta Comissió a la qual haurà d'informar posteriorment de les actuacions.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que puga interposar qualsevol altre recurs que estime oportú.»
  
Amb data 8 de juny de 2001, els serveis tècnics del Servei Territorial d'Urbanisme i Ordenació Territorial examinen la documentació presentada per l'Ajuntament d'Aldaia el 10 de maig de 2001 i emeten un informe favorable sobre aquesta i consideren complit l'acord de la Comissió Territorial d'Urbanisme de València de 16 de novembre de 2000.
  
Vistos la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
El director general d'Urbanisme i Ordenació Territorial considera aprovada definitivament la modificació núm. 8, Reserva dotacional, carrer Coladors del Pla General d'Ordenació Urbana d'Aldaia.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que estime oportú.
  
València, 12 de juny de 2001.- El director general d'Urbanisme i Ordenació Territorial: José María Benlliure Moreno.